**GUVERNUL ROMÂNIEI**

**HOTĂRÂRE**

**pentru modificarea și completarea unor acte normative**

În temeiul art. 108 din Constituția României, republicată

**GUVERNUL ROMÂNIEI adoptă prezenta hotărâre:**

**Art. I. Hotărârea Guvernului nr. 637/2017 pentru organizarea și funcționarea Consiliului pentru Coordonarea Industriei Naționale de Apărare, publicată în Monitorul Oficial, Partea I, nr. 735 din 13 septembrie 2017, se modifică după cum urmează:**

1. **Articolul 3 alineatul (2) se modifică și va avea următorul cuprins:**

„(2) În vederea nominalizării prin decizie a prim-ministrului, reprezentanții entităților componente ale Consiliului trebuie să dețină autorizație de acces la informații clasificate, nivel minim Secret, potrivit legislației specifice domeniului. Participarea reprezentaților entităților componente la ședințele Consiliului se face cu respectarea prevederilor legale privind protecția informațiilor clasificate”.

**Art. II. Hotărârea Guvernului nr. 174/2017 pentru aprobarea Normelor metodologice privind modul de calcul al drepturilor salariale pentru salariații încadrați cu contract individual de muncă pe durată nedeterminată la operatorii economici cu capital majoritar sau integral de stat din industria națională de apărare care nu desfășoară activități de bază din lipsă de comenzi sau contracte, precum și pentru stabilirea activităților prevăzute la art. 24 din Legea nr. 232/2016 privind industria națională de apărare, precum și pentru modificarea și completarea unor acte normative, publicată în Monitorul Oficial, Partea I, nr. 224 din 31 martie 2017, se modifică și completează, după cum urmează:**

1. **Alineatul (2) al articolului 2 se modifică și va avea următorul cuprins:**

”(2) Fondul lunar pentru plata drepturilor salariale și a contribuțiilor datorate de angajator pentru activitățile desfășurate în conformitate cu prevederile art. 1 din HG nr. 174/2017 este stabilit de către operatorii economici pe baza încărcării personalului aferent capacităților de producție și/sau servicii pentru apărare conform Anexei nr. 1, cu încadrarea în prevederile bugetare aprobate.”

1. **Alineatul** **(5) al articolului 2 se modifică și va avea următorul cuprins:**

”(5) Sumele solicitate se alocă operatorilor economici în baza decontului justificativ, avizat de direcția de specialitate și aprobat de ordonatorul principal de credite.”

1. **Anexa nr. 2 “Decont justificativ pentru stabilirea fondului lunar potrivit art. 1 pe luna …” se modifică cu anexa la prezenta hotărâre:**

**PRIM-MINISTRU**

**VASILICA – VIORICA DĂNCILĂ**